JUMAL KÕNELEB
Tere jälle ja tere tulemast vaatama saadet "Jumal kõneleb".
Minu nimi on Jan Cedercreutz ja siin on taas mu armas naine Joy.
Olen tõesti ikka veel kallis? - Oled. Eriti kallis ikka ja alati.
Tahame jälle tänada saadud tagasiside eest.
Kaks inimest saatsid hiljuti tagasisidet selle kohta,
et nad on meie saatest täiesti sõltuvuses.
Muidugi tahame, et inimesed oleks sõltuvuses Jeesusest,
aga hea, kui me saated toidavad, innustavad, julgustavad ja toetavad.
Aitäh Jeesus!
Täna räägime puhkusest.
Jumal kutsub meid hingamisse.
Kas oled kindel? - Olen.
Kohe täitsa kindel? - Olen.
Uurime seda asja. - Jah.
Jumal kutsub meid hingamisse.
See on nii võrratu asi,
sest praegusel ajastul vajame tõesti seda sõnumit.
Kiri efeslastele 2:10: "Sest meie oleme tema teos.."
Tema meistriteos. - Laiendatud tõlge on imeline.
Uueks loodud Kristuses Jeesuses, uuesti sündinud.
"Kristuses Jeesuses loodud heade tegude tegemiseks,
et elaksime seda head elu, mille Ta meie jaoks valmistas."
"Et elaksime seda head elu,
mille Ta meie jaoks valmistas."
Nii Ta ütleb.
Esmalt Ta ütleb, et oleme Tema meistriteos ja käsitöö.
Oleme Tema armsad lapsed ning Tal on meie jaoks plaan.
See plaan on kogu meie elu kohta hea.
Algusest lõpuni välja.
Sinna tahan jõuda ja mõista, mida siinkohal mõeldakse.
See, et Jumal kutsub meid
Jeesuse kaudu hingamisse, on osa sellest heast elust.
Joygi ütles hiljuti,
et selles ajas, milles elame, kõlab kummaliselt,
et Jumal kutsub meid hingamisse, mitte millegi sooritamisse,
sest oleme nii harjunud sooritamisega.
Jeesus ütleb Matteuse evangeeliumis 11:29:
"Tulge minu juurde kõik, kes olete vaevatud ja koormatud.."
Tema kutsub meid hingamisse ja rahusse.
Ta ütleb veel: "Võtke enda peale minu ike ja õppige minult,
sest mina olen tasane ja südamelt alandlik
ja te leiate hingamise oma hingedele.."
Hingamise oma hingedele.
Jutt on sisemisest rahust.
Sisemisest hingamisest.
Jeesus rääkis variseridega,
kes olid oma silmis täiuslikud usklikud, kes tõeliselt panustasid usuellu.
Täpselt nagu meiegi armastame Jeesust
ja tahame järgida Jeesust kogu südamest.
Püüame kõvasti mõista Jumalat.
Variserid tegid seda isegi oma parimast enam.
Nii, kuidas nad asja mõistsid.
Ometi Jeesus sõitles neid.
Jeesus sõitles varisere.
Matteuse evangeeliumis 23:4 räägib Ta rahvale nii:
"Nad seovad kokku ränki ja vaevukantavaid koormaid
ja panevad need inimeste õlgadele.."
Ta on nende peale vihane.
"..ise aga ei taha sõrmeotsagagi neid liigutada."
Ta tahab ütelda neile, nagu sa ka varem ütlesid:
"Mina olen tulnud, et teil oleks hingamine ja rahu."
Jumala soov ei ole lisada ikkeid teie turjale.
Ta on tulnud hoopis.
Loen Jesaja 61:
"Issanda Jumala Vaim on minu peal, sest Issand on mind võidnud;
ta on mind läkitanud viima rõõmusõnumit alandlikele,
parandama neid, kel murtud süda, kuulutama vabastust vangidele.."
Kas võiks öelda ka, et kuulutama stressist vabadust?
Aheldatuile leevendust. - Seega vabadust.
Jeesuse soov pole lisada ikkeid ning panna meie peale koormaid.
Ta ei soovi anda lisakandameid.
Tema tahab vabastada.
See variseride käsitlus Jumalast oli vastupidine Jeesuse õpetusele.
Jutt oli hoopis armastuseliidust, osadusest Jumalaga, armust,
hingamisest ja rahust, mitte sooritamisest.
Matteuse evangeeliumi 11:13
kutsub Jeesus rahusse ja hingamisse ning Ta lõpetab sõnadega:
"sest minu ike on hea ja minu koorem on kerge!"
Olen varem rääkinud, et see kirjakoht tõi mind usule.
Tuntud Soome jutlustaja Ulla-Christina Sjöman jutlustas,
et ike, millest Jeesus räägib, polegi ike vaid Tema käsivars.
Jeesus kutsub meid, et kõndida meie kõrval.
Ta tahab olla meie tugi ja abi ning käia meiega koos.
Jumal, kes on sinuga ja minuga.
See on hoopis midagi muud, kui mõni käsumeelne koorem,
et peaksid tegema nii ja naa ning sooritama seda ja toda.
Ei vaid Jumal ütleb: "Ma olen siin ja toon su ellu rahu.
Ma tahan tuua su ellu rahu ja hingamise.
Mu ike on minu käsivars."
See oli nii liigutav sõnum, et ma sain usklikuks.
Tahtsin õppida tundma Jumalat,
kes kutsub mind hingamisse ja rahusse.
Ütlesid toona: "Jeesus, kui oled tõesti selline, tule mu ellu!"
Seal Ta oligi.
Just nii.
Igaüks meist teab, et see pole lihtne.
Praeguses ajas on nii palju häda, hirmu ja kiireid toimetusi.
Kuidas on võimalik elada
kogu selle surve ja stressi keskel ning olla hingamises?
Kuidas on võimalik mitte libiseda ohtlikule stressi tekitavale teele?
Esimene konkreetne asi on tunda ära oma piirid.
Millised on minu piirid ja kust jookseb minu jaoks piir?
Kuidas me selle ära tunneme?
Esiteks selle järgi,
et tunnen ennast halvasti, olen ärritunud, stressis
ega maga öösiti hästi ja mul on eri stressisümptomid.
Sel juhul tasub neid sümptome tähele panna.
Piibel annab selleks head nõu, mis aitab meid.
See on sabat.
Mis asi on sabat?
Tahtsin enne seda veel öelda, et oleme pidanud õppima seda,
et sinul ja minul on erinevad piirid.
Sedagi on tähtis mõista, et meie jõuvarud on erinevad.
Mõned jaksavad rohkem, teised vähem.
Mõnda väsitab üks asi ja teisi väsitavad teised asjad.
Meil kõikidel on omad jõuvarud ja piirid.
See lihtsalt on nii ning sellega tuleb arvestada.
Vaja on tähele panna,
et mina jaksan nii palju, kui teine jaksaks rohkemgi.
Kui sina jaksad rohkem ja mina jaksan vähem,
võid sa joosta mööda eri üritusi ning mina jään koju puhkama.
Tulen kaasa üle ühe ürituse või igal kolmandal korral.
See on hästi. - Nii võib.
Olen õppinud, et ei pea end halvasti tundma, kui ma ei jaksa.
Sa ei vihasta, kui ma ei tule sinuga koos.
Saad käia teiste sõpradega.
Kas see sobib sulle? - Sobib.
Kas oled väga kibestunud, kui jään koju kohvitama?
Hiljuti mõtlesin, et võiks hakata kriketit mängima.
Tahaksin seda proovida.
See tundub tore.
Lapsed on kodust välja kolinud, seega tuleb leida omale tegevusi.
Räägime sabatist.
Mis asi on sabat?
Kas see ongi kriketimängupäev?
Ei.
Mis asi on kriket?
Issandale pühitsetud hingamispäev.
Sabat on Issandale pühendatud hingamispäev.
Puhkepäev.
2. Moosese 31:15:
"Kuus päeva tehtagu tööd, aga seitsmendal päeval
on täielik hingamispäev, Issanda püha (pühitsetud).."
Kuus päeva tehtagu tööd, aga seitsmes päev on sabat.
4. Moosese 25:4 räägib Issand maa kohta:
"aga seitsmendal aastal
olgu maal täielik puhkeaeg, puhkus Issanda auks:
sa ei tohi külvata oma põldu ega noppida oma viinamäge!"
Leidsin ühe tõlke, kus räägiti ka sabatist
ning öeldi, et see on Jumala kingitus meile.
Minu meelest on see väga kaunilt öeldud.
Sabatis pole küsimus millegi sooritamises.
Päev, millal peab midagi tegema ega tohi teha teisi asju.
Justkui seda peab pühitsema Jumalale nii,
et palvetate eriti palju, käite koguduses ja muud.
Nii kaob sellest põhjus, miks Jumal selle üldse lõi.
Jumal lõi selle, et kutsuda meid hingamisse.
See on kingitus meile.
Päev, millal saame puhata.
Päev, millal saame tõeliselt puhata.
Saame lasta organismil rahuneda, stressi tase saab alaneda,
mõtted ja tegevus peatub ning meeled saavad värskust.
Inimene vajab puhkust.
Kas tõesti? - Hämmastav, aga tõsi.
See on vahel keeruline, sest omas ettekujutuses
mina vähemalt mõtlen, suudan, mida iganes.
Oma ettekujutuses tahaksin teha palju,
aga organism ei pea sellele vastu.
Sel hetkel on vaja tähele panna, millal mu keha vajab puhkust.
See on Issandalt väga mõistlik nõuanne,
et peatuksime kord nädalas ning puhkaksime.
Jumala suhtumine sabatisse
on näha Jeesuse jutlusest sabati kohta.
Jeesus rääkis sellest meile ning Tema on Jumala kuju.
Jeesuse üheks ülesandeks
oli näidata meile, milline on Jumal tegelikult
ning seetõttu peame vaatama, mida Tema õpetas ja tegi.
Kui Jeesuse jüngrid katkusid
sabati ajal viljapäid, siis variserid vihastasid.
Miks nad vihastasid?
Nende jaoks oli sabat lihtsalt üks käsk, mida täita.
See oli käsk, mida tuli täita
ning sel oli palju selgitusi, mida tohib kanda ja mida mitte,
mida tohtis teha ja mida ei tohtinud teha.
See oli lihtsalt üks käskudest.
Tore, mida Jeesus ütles variseride nurina peale.
Ta ütles neile: "Hingamispäev on seatud inimese jaoks,
mitte inimene hingamispäeva jaoks.."
Inimeste jaoks.
Sabat on Jumala kingitus meile.
Meid pole loodud selleks,
et peaksime hingamispäeva ühe lisaülesandena.
See on meile antud ja seatud inimeste jaoks.
Hingamispäev sulle ja mulle.
Puhkepäev.
Esmalt saab sabati teema alguse juba 1. Moosese raamatus 2:1:
"Nõnda on taevas ja maa ning kõik nende väed valmis saanud.
Ja Jumal oli lõpetanud seitsmendaks päevaks
oma töö, mis ta tegi, ja hingas seitsmendal päeval
kõigist oma tegudest, mis ta oli teinud.
Ja Jumal õnnistas seitsmendat päeva ja pühitses seda,
sest ta oli siis hinganud kõigist oma tegudest,
mis Jumal luues oli teinud."
Jumal peatus seitsmendal päeval.
Ta näitab meile eeskuju.
See on samuti pilt sellest,
mis on toimunud Jeesuse ristisurma kaudu.
Jeesus avas meile tee Isa juurde ja taevasesse kuningriiki,
Puhkamise riiki.
Ütlesid äsja ja tean isegi, et see on aktuaalne sõnum.
Lõppude lõpuks on see väga lihtne asi.
Jumal teab, et vajame puhkust ning julgustab ja kutsub puhkama.
See pole keerulisem jutt, kuid on väga aktuaalne.
Lugesin uurimuse kohta, mis viidi läbi aastal 2014.
Sellest on juba mitu aastat möödas.
See viidi läbi Ameerikas.
Juba siis kogesid 64% töölkäijaist tugevat stressi.
Nad olid sügavalt üleväsinud ega suutnud enam elu kontrollida.
64% USA tööjõust koges seda sel aastal.
Nüüdseks on see arv veelgi kasvanud.
Stress oli nii tugev, magamatus ja üleväsimus suur,
et nad ei kontrollinud enam oma elu.
31 protsenti koges pidevat stressi
aga suutsid seda kontrollida, vähemalt enamjaolt.
Üksnes viis protsenti töötajatest koges vähe stressi.
Soomes on leitud, et üks neljandik töötajaist,
Euroopa tase on 22 protsenti, kogevad pidevat tööväsimust
ning stressist põhjustatud halba enesetunnet ja unetust.
See näitab, et oleme hädas ja midagi on väga korrast ära.
See räägib sellest, et inimesed ei puhka piisavalt
ega saa vajalikku puhkust, hingamist ja ööund.
5. Moosese raamat 5:12.
Siin annab Mooses rahvale 10 käsku.
Selles samas peatükis ütleb Issand nii:
"Pea meeles, et sa pead pühitsema hingamispäeva.."
Ta tuletab meelde, et võtaksime puhkepäeva.
"..nõnda nagu Issand, su Jumal, sind on käskinud!
Kuus päeva tee tööd ja toimeta kõiki oma talitusi,
aga seitsmes päev on Issanda, sinu Jumala hingamispäev!
Siis sa ei tohi toimetada ühtegi talitust,
ei sa ise ega su poeg ja tütar, ei su sulane ega teenija,
ei su härg ega eesel või mõni muu su loomadest,
ka mitte võõras, kes on su väravais,
et su sulane ja teenija saaksid hingata nagu sina."
See on imeline, mis toimub.
Olen ise olnud läbipõlenud.
Olin usin ja püüdsin teha kõike ning olla maailma tegusaim inimene.
Ma armastan seda, kui saab tegutseda ja olla hoos
ning tunnen, et saavutan midagi.
Armastan seda nii palju, et ma ei tahtnud panna piire paika.
Piirid tundusid mulle mõttetud.
Tahtsin maksimaalselt tööd teha ning see lõppes väga halvasti.
Kui olin sunnitud peatuma
ja pidin õppima puhkama, siis ma tundsin end kehvasti.
See tundus mõttetu ja tobe.
Vedelen diivanil ja liigutan ainult varbaid.
Maailmas on nii palju muresid ning nii palju tööd oleks vaja teha.
Kuidas saan olla nii laisk?
Kuidas ütlen jälle ära,
et ma ei saa tulla, sest olen ikka veel väsinud?
Peaksin jaksama rohkem.
Kui õpid ära hea elu
ja piiride kehtestamise, selle imelise sabati pidamise,
siis suudad ka teistele anda loa elada rahus.
Julgustad ka teisi puhkama.
"Ära tekita endale stressi,
pane omad piirid paika ja ära pinguta nii kõvasti."
Oluline, et tööandja teaks, et puhkus on oluline.
Tööandja peaks seda nõudma, et inimesed poleks stressis
vaid läheksid koju magama ega töötaks üleliia.
See kannab tõesti vägevat vilja.
"et su sulane ja teenija saaksid hingata nagu sina.
Ja pea meeles, et sa olid ori Egiptusemaal
ja et Issand, su Jumal, tõi sind sealt välja
tõi meid sealt välja vägeva käega ja väljasirutatud käsivarrega;
sellepärast on Issand, su Jumal, käskinud sind pidada hingamispäeva."
Ta tuletab meelde ja hingamispäev
meenutab meile ka seda kogu aeg uuesti ja uuesti,
et meid ei ole kutsutud orjusesse vaid vabadusse.
See jätkub 5. Moosese 5:33:
"kogu sellel teel, mida Issand, teie Jumal, teid on käskinud käia.."
Miks?
"..et te jääksite elama, et teie käsi hästi käiks
ja te pikendaksite oma päevi sellel maal, mille te pärite."
Jääksite elama, et te käsi käiks hästi ning teie elupäevad oleksid pikad.
Elu on ju tegelikult päris pikk.
Väga oluline, et elaksime nii,
et meie organism peab vastu mitmeid aastaid.
Meil oleks hea olla ja jaksaksime lõpuni välja.
Siit tuleb taas esile Jumala headus.
Jeesuse sõnul on sabat loodud inimeste jaoks.
Võiksime puhata ja tunneksime end hästi.
Selleks, et me käsi käiks hästi ning meil läheks elus hästi.
Tean, et mõne inimese jaoks on päeva eraldamine suur küsimus.
Sel pole vahet, on see laupäev, pühapäev või mõni muu päev.
Kui käid vahetustega tööl, ei saa võibolla pühapäeva pühitseda
Oluline on mõista, et vajame puhkust.
Võtaksime ühe päeva, millal tõeliselt puhkame.
See võib olla mõni teine päev, kui pühapäeval pole võimalust.
Kui ühel päeval nädalas päriselt puhkame,
olen ise märganud, et see toob kaasa õnnistuse.
Panen mobiiltelefoni kinni ega pole kättesaadaval.
Panen ukse kinni ja oleme Joyga kahekesi
või kuidas iganes olemegi aga paneme piirid paika.
Nüüd ma puhkan.
Mõnikord raha ja töö tõukavad meid tagant
ning mõtleme, et ei saa puhata.
Ei, me ei pea.
Vastupidi.
Sabatis sisaldub õnnistus.
See annab meile lisaenergiat ja jõudu.
Joy luges alguses, et Jumal õnnistas seda päeva.
See on õnnistatud päev, mitte rügamisepäev,
et saaksime esmaspäeval jälle paremini hakkama.
Võime õppida elurutiini, mis sisaldab regulaarset puhkust.
See on hea ja tervislik elurütm.
Palvetame.
Tänu Issand.
Tänu, et oled nii hea.
Oled palju parem, kui arvasime.
Sul on plaan, milles soovid, et tunneksime end hästi.
Tänu Issand, et aitad meid kõiki ning õpetad seadma piire.
Issand, tead, et meie argipäevad on sellised,
et tundub võimatu pühitseda sabatit ning panna omad piirid paika.
Miski ei ole sulle võimatu, sest võid aidata,
et saame teha argielus muudatusi, et see muutuks rahulikumaks.
Issand, näita, kuhu tõmmata piir, millele öelda "ei" ja millele "jah".
Anna meile julgus panna piirid paika.
Panna piirid paika nii,
et mina ja mu lähedased tunneksid end hästi.
Tänu Issand, et tõesti tahad õnnistada ja aidata meid kõiges.
Jeesuse nimel, aamen.
Tänu Issand, et sabat
on tõesti tehtud me jaoks, sest vajame puhkust.
Õnnista, Issand, igaüht nagu Joy juba ütles,
et julgeksime panna piirid paika ning tunneksime end hästi.
Aamen.
Tänu teile, kallid vaatajad, toetuse ja kirjade eest.
Kui soovid rohkem teada meie töö kohta,
võid külastada kodulehekülge: www.kristillinenkoulu.org
Sealt leiad infot me kooli ja lasteaia kohta.
Sealt saab tellida raamatuid,
mis aitavad sul leida lähedase suhte Jumalaga.
Jumal tahab olla sinu lähedal.
Ta ongi juba seda aga tahab, et õpiksid Teda tundma.
Külasta meie kodulehekülge ja ole õnnistatud Jeesuse nimel.
JUMAL KÕNELEB
Evangeeliumiga on kiire ning on alati olnud.
Vägev, et Jumal on võtnud kasutusse
tänapäevase elektroonika, televisiooni ja interneti,
et võime levitada evangeeliumi igal võimalikul moel.
Tahan julgustada sind osalema.
Võid toetada TV7 tööd väga lihtsalt,
helistades numbrile 9001777 ja annetada 7 eurot Eesti kanalile.
Võid kasutada ka kontonumbreid, mida näed peatselt ekraanil.
Ole kaasas ja toeta TV7 tööd
ning oled samuti jagamas rõõmusõnumit kogu maailmas.
Aamen.
Taevas TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin